
ROMÂNIA

JUDEŢUL VRANCEA


              CONSILIUL LOCAL

AL MUNICIPIULUI FOCŞANI

H O T Ă R Â R E

            privind aprobarea alocării sumei de 39,12 mii lei Școlii Gimnaziale ”Anghel Saligny” Focșani pentru participarea ansamblului coral de elevi ”Ding-Dong” la două concursuri internaționale ce vor avea loc în luna noiembrie 2016 în Grecia
              Consiliul Local al Municipiului Focşani, judeţul Vrancea, întrunit în şedinţă ordinară,

        Analizând proiectul de hotărâre iniţiat de Primarul Municipiului Focşani, prin care se propune aprobarea alocării sumei de 39,12 mii lei Școlii Gimnaziale ”Anghel Saligny” Focșani pentru participarea ansamblului coral de elevi ”Ding-Dong” la două concursuri internaționale ce vor avea loc în luna noiembrie 2016 în Grecia şi  raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 69371/26.10.2016;

· Văzând avizul favorabil al Comisiei de buget şi administraţie publică;

· Având în vedere adresa nr. 2192/24.10.2016 transmisă de Școala Gimnazială ”Anghel Saligny” Focșani şi înregistrată la nr. 68340/24.10.2016;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art. 1  (1) Se aprobă alocarea sumei de 39,12 mii lei Școlii Gimnaziale ”Anghel Saligny” Focșani pentru participarea ansamblului coral de elevi ”Ding-Dong” la două concursuri internaționale ce vor avea loc în luna noiembrie 2016 în Grecia.
                            (2) Suma prevăzută la alin. (1) va fi alocată din bugetul propriu al Școlii Gimnaziale ”Anghel Saligny” Focșani, de la capitolul bugetar „Învăţământ” (65.02), subcapitolul bugetar „Învăţământ primar” ( 65.02.03.02), titlul „Bunuri şi servicii” (20), articolul bugetar „Alte cheltuieli cu bunuri și servicii” (20.30.30)  şi va utilizată astfel: 14,90 mii lei  pentru acoperirea cheltuielilor de transport și 24,22 mii lei pentru acoperirea cheltuielilor de cazare și masă. 
               Art. 2 Prezenta hotărâre va fi comunicată de către Serviciul  administraţie publică locală, agricultură, cadastru compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, Direcţia de resurse umane şi coordonare unităţi subordonate şi Școala Gimnazială ”Anghel Saligny” Focșani.
     PREŞEDINTE DE ŞEDINŢĂ,

                   Radu Nițu
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană
Municipiul Focşani, 27 octombrie 2016

